Derek Prince'i Teenistus
Vahimees, ons palju veel ööd?
Osa 2/2
Ilmutuse 22:12 ütleb Jeesus: "Vaata, ma tulen varsti ning
toon igaühele palga, ma tasun igaühele tema tegude järgi."
See tingimus täitub vahetult enne Jeesuse tulekut.
Tingimus, et õiged saavad õigemaks ja patused veel patusemaks.
See on asja tuum, eks ole.
Nende näidetega olen püüdnud näidata,
kuidas kogu Pühakirja ilmutus õpetab, et kuni aegade lõpuni
lähevad patused patusemaks ja õiged õigemaks.
Valgus läheb eredamaks, kuid pimedus pimedamaks.
Oleks viga rääkida ainult pimedusest ja öelda, et kõik läheb pimedaks.
Kuid samamoodi oleks viga ainult valgusest rääkida,
kuidas kõik saab korda ja et meil on olukord kontrolli all.
Kindlasti mitte.
Ainult üks isik suudab kogu seda olukorda kontrolli all hoida,
Ta nimi on Jeesus.
Vajame Teda hädasti, õed-vennad.
Üks mu jutlustajast sõber ütles, et koguduse suhtumine
Issanda tagasitulekusse on kui: tore, et tagasi tulid!
Vennad-õed, vajame Teda meeleheitlikult, kui Ta tuleb.
Kui meil on pruudi süda, siis igatseme Teda kirjeldamatult.
Igaüks, kes on Issanda tagasituleku suhtes ükskõikne,
peaaegu et ei sobigi tegelikult pruudiks olema.
Kui oled hetkel natuke leige, las ma julgustan sind.
Sellised asjad hakkavad juhtuma, mis panevad sind südamest
Issanda tagasitulekut igatsema.
Kui need juhtuvad, siis mõista, et vajad seda.
Jumalal on omad viisid, kuidas panna meid mõistma,
et Teda vajame. Võid sa käe tõsta, kui nõustud?
Isiklikult ma ei usu, et peame kangelast mängima
rohkem, kui Piibel õhutab.
Ma isiklikult mõistan seda nii, et Jeesus tegeleb antikristusega.
Ma hea meelega lasen Tal seda teha.
Tule, Issand Jeesus, me vajame Sind!
See on alles algus, palju asju juhtub veel enne,
kui mõistame, kui tõsiselt me Teda vajame.
Lähme veel edasi, see on veelgi põhjalikum.
Tahan rääkida millestki, mida kutsun kaheks nelipühaks:
Püha Vaimu nelipühipäeva väljavalamine
ja saatanlik nelipühipäev, mis on deemonliku väe vallandamine.
Jällegi näen, et need toimuvad külg külje kõrval.
Vaatame hetkeks Püha Vaimu väljavalamist,
mida just lõpuaegadeks ennustatakse.
Vaatame Apostlite teod 2, loeme Peetruse jutluse lõppu
nelipühipäeval.. Mitte jutluse lõppu vaid algust,
kuid Joeli tsitaadi lõppu.
Usun, et on väga selge, et Püha Vaimu üleloomulik väljavalamine
kestab otse Issanda tagasitulekuni välja.
Ei ole ühtegi viidet sellele, et seda jääks vähemaks, vaid vastupidi.
Loeme, mida Peetrus ütles Ap 2:16: "Vaid see on,
mida prohvet Joel on öelnud: "Ja viimseil päevil sünnib,
ütleb Jumal, et ma valan oma Vaimust välja kõigi inimeste peale ja
teie pojad ja teie tütred ennustavad ja teie noored näevad nägemusi
ja teie vanad näevad unenägusid.." Kas teate, see on juba käes,
see toimub just praegu üle maailma.
"..ning oma teenrite ja teenijate peale
ma valan neil päevil välja oma Vaimust ja nad ennustavad,
ning ma annan märke ülal taevas ja tunnustähti all maa peal:
verd ja tuld ja suitsusambaid."
Seda nelipühipäeval ei juhtunud,
vaid Peetrus vaatab ette aegade lõpu peale.
"Päike muutub pimedaks ja kuu vereks,
enne kui tuleb Issanda päev, suur ja ülev.
Ja sünnib, et igaüks, kes hüüab appi Issanda nime, päästetakse."
Peetrus kujutab siin Joelit tõlgendades
Püha Vaimu väljavalamist, mis sai alguse nelipühipäeval,
kuid mis jõuab tohutu haripunktini aegade lõpul,
just vahetult enne Issanda suurt ja ülevat päeva.
Jaakobuse 5:7-8 on veel üks koht, mis on põhimõttelt sama:
"Olge nüüd pika meelega, vennad, Issanda tulemiseni!"
Rääkisin sellest sõnast - "parussia", s.o kreekakeelne sõna
Issanda tagasituleku kohta.
"Olge nüüd pika meelega, vennad, Issanda tulemiseni!
Vaata, põllumees ootab kallist põlluvilja pika meelega,
kuni ta saab varase ja hilise vihma. Olge siis teiegi pika meelega,
kinnitage oma südant, sest Issanda tulemine (parussia)
on lähedal!"
On selgelt näha, et ajastu lõpeb suure lõikusega, nagu Jeesus rääkis.
Ja põllumees Iisraelis ootab kannatlikult.
Ta eesmärk on lõikus kokku koguda, kuid enne kui lõikus saab tulla,
peab kahel korral vihma sadama.
Kõigepealt varane vihm, mis tuleb talve algul ja
siis hiline vihm, mis tuleb talve lõpus.
Mõlemad on lõikuse jaoks üliolulised.
Varane vihm pehmendab maad pärast kuid kestnud põuda,
sest suvel ei saja Iisraelis kunagi vihma.
Aprillist oktoobrini ei saja tavaliselt üldse vihma,
vahel harva septembris.
Maapind muutub kuivaks ja kõvaks.
Põlluharimisega ei saa alustada enne,
kui varane vihm maad pehmendab.
Talvekuudel sajab ka vihma, kuid mitte regulaarselt,
kuni tuleb hiline vihm talve lõpus, vahetult enne lõikust.
See on aasta suurim vihm, hiline vihm, see on üleüldine,
sajab üle kogu maa ja paneb seemned võrsuma.
Nii et lõikuse jaoks on vaja varast ja hilist vihma.
Läbi kogu Piibli, 1Ms 11 peatükist alates leiad selle printsiibi:
vihm antakse lõikuse jaoks.
Jaakobus võtab selle ja kasutab seda vaimses mõttes.
Ta ütleb: Jumal igatseb lõikust, nagu põllumees ootab oma lõikust.
Kuid lõikust ei saa kokku koguda enne, kui kõigepealt on sadanud
varane vihm ja siis hiline vihm.
Ta seob selle Issanda tulemisega.
Teisisõnu, hiline vihm vahendab lõikust, milleks on ajastu lõpp ja
mis lõpeb Issanda tagasitulekuga.
Näen seda väga selgelt sündimas kiriku ajaloos.
Ma pole küll kirikuajaloo spetsialist,
kuid mulle tundub, et varane vihm langes Uue Testamendi kogudusele.
Ja koguduse mõttes langes see üleüldiselt kõigi kristlaste peale,
kõik said tundma Vaimu täiust.
Nad teadsid vaid sellist kristlust.
Siis varane vihm kuivas, pikki sajandeid oli üksikuid
vihma väljavalamisi, põhimõtteliselt igal sajandil
kirikuajaloos tänaseni toimus kuskil mingisugune Vaimu väljavalamine,
kuid see polnud veel hiline vihm.
Usun, et 20. sajandi esimesel päeval hakkas langema hiline vihm.
Ütlen seda, sest Kansases oli piiblikool, mida juhtis C. Parham ja
selle sajandi esimesel päeval läks üks piiblikooli neiu
õppejõudude juurde ja ütles: pange palun käed mu peale,
et saaksin ka Püha Vaimu, nagu see Apostlite tegudes juhtus.
Õppejõud ei uskunud sellesse, kuid nad tulid talle vastu.
Kui nad ta eest palvetasid, hakkas ta keeltes rääkima.
Kui selle üle mõelda, siis sellest sai alguse nelipühiliikumine,
Azuza tänava liikumine LAs, mis lõpuks levis üle maailma.
Seega hiline vihm on ülemaailmne Vaimu väljavalamine.
Ma kindlasti ei usu, et oleme kõike juba näinud,
sest Jumal ütles, et Ta valab oma Vaimu kõige liha üle.
Oleme Ruthiga suuresti mures Lähis-Ida ja Põhja-Aafrika pärast.
Seal on palju rahvaid, kes pole kunagi hilist vihma kogenud,
seal pole piiskagi sadanud.
Aegade lõpp ei saa tulla enne, kuni hiline vihm on langenud kõikjal.
Usun, et see on lähedal.
Annan teile ühe oma lemmik- kirjakoha, Jeremija 5:23-24.
See räägib Iisraeli rahvast Jeremija päevil:
"Aga sellel rahval on tõrges ja vastupanija süda,
nad on ära taganenud ja läinud. Nad ei ütle oma südames:
"Kartkem ometi Issandat, oma Jumalat,
kes annab vihma omal ajal, varajase ja hilise vihma,
kes meile hoiab lõikuse nädalaid!"
Üks tõrksa ja vastupanija südame tunnuseid on see,
et inimesed ei mõista, et Jumal annab hilise vihma.
Ka praegu on Jumala rahva hulgas palju tõrksaid ja vastupanijaid.
Nad näitavad seda, kui keelduvad hilist vihma ära tundmast.
Jeremija aga jätkab, et Jumal annab vihma - varase ja hilise omal ajal ja
siis ta ütleb, et Ta hoiab meile määratud lõikuse nädalad.
Mille jaoks vihm antakse?
Lõikuse jaoks.
See mõte õnnistab mind.
Oled sa kunagi restorani läinud ja tahtnud istuda
kenas aknaäärses lauas.
Lähed laua juurde ja sellel on väike silt, mis ütleb?
Reserveeritud. Tead, et sinna ei saa istuda.
Jumal on pannud "reserveeritud" sildi teatud nädalate peale,
mis on reserveeritud lõikuseks.
Saatan tahaks need nädalad "ära tühistada",
tahaks tulla ja ise asju korraldada, kuid Jumal ütleb: reserveeritud!
Kuni lõikus on korjatud, ei saa sa, saatan teha oma tahtmist.
Tänapäeval on tohutu hulk kohutavalt kurje jõude tegutsemas,
kes tahaksid Jumala rahva täielikult hävitada.
Kuid Jumal ütleb: reserveeritud! Ma annan hilise vihma ja
see aitab sisse tuua lõikuse.
Ütlen teile, kes on Püha Vaimuga täitumise vastu võtnud:
ärge mängige sellega!
Miks te selle saite?
Lõikuse pärast.
Oled sa lõikuse juures, tunned sa muret selle pärast?
On kahte sorti inimesi nelipühilaste või karismaatikute
hulgas: need, kes mõistavad, miks Jumal neile Püha Vaimu andis
ja teised, kes ei mõista.
Need, kes ei mõista, loovad väikseid "Õnnista mind" klubisid,
kes saavad pühapäeviti kokku: kuulavad Sõna,
palvetavad ilusaid palveid ja laialiminnes ütlevad:
Jumala õnnistust! Näeme järgmisel pühapäeval!
See pole Jumala eesmärk.
Ja on teised inimesed, võib-olla mitte nii võimekad või andekad,
kuid nad mõistavad, mille jaoks see anti.
Nad koguvad lõikust ja muudavad maailma.
Kõik nelipühilased ja karismaatikud peavad ära otsustama,
kas nad mõistavad Jumala eesmärki, miks Ta vihma andis.
Vihm antakse lõikuse pärast.
Kui sa pole lõikusega mingilgi moel seotud,
kuid oled kogenud vihma, siis sa pole mõistnud Jumala eesmärki.
Vaatame vihma lõplikku põhjust Ilmutuse 19:7-8.
Jumala lõplik eesmärk on luua pruut oma Pojale, Ilmutuse 19:7-8:
"Rõõmustagem ja hõisakem ja andkem talle au,
sest Talle pulmad on tulnud ning ta naine on ennast seadnud valmis,
ja talle on antud, et ta riietuks säravasse puhtasse peenlinasesse."
See peenlinane on pühade õiged seadmised."
Vaatame seda hiljem veel.
Kuid näed siin hilise vihma nn tulemust -
kogudust, kes on ilusaks ja auliseks tehtud, peigmehe jaoks valmis.
Vaatame kiiresti teist, saatanlikku nelipüha.
Kasutan sõna "nelipüha" ülekantud tähenduses, mõistate.
Vaatame 2 Tessalooniklastele 2:1-4: "Me palume aga teid, vennad,
meie Issanda Jeesuse Kristuse tulemise (parussia) pärast,
siis kui meid kogutakse tema juurde, et te ei laseks end nii ruttu
ajada segadusse ega heidutada - ei vaimu ega sõna ega kirja läbi,
mis nagu pärineks meilt -, otsekui Issanda päev oleks juba käes."
Mõned õpetasid ka juba siis, et Issanda päev on juba tulnud.
See ei saanud nii olla. Ta jätkab: "Ärgu ükski teid mingil kombel petku!
Sest see ei juhtu enne, kui on tulnud ärataganemine ja
ilmunud seadusevastane inimene, hukatuse poeg,
kes paneb vastu ja tõstab enese üle kõige,
mida nimetatakse jumalaks või jumalateenistuseks,
nii et ta istub Jumala templisse, lastes end paista Jumalana."
Paulus ütleb väga selgelt seal, et aegade lõpp ei saa tulla enne,
kui ilmub Antikristus - seadusevastane, hukatuse poeg,
metsaline, tal on neli nimetust.
Kordan: seadusevastane, hukatuse poeg, antikristus, metsaline.
Kuid ta ei saa ilmuda enne, kui toimub ärataganemine.
Ärataganemise kohta on kreeka keeles sõna,
millest tuleneb ingliskeelne sõna "apostasy".
See tähendab nähtava tõe teadlikku tagasilükkamist.
Kuni kogudus jääb truuks neile antud tõele, on kogudus takistuseks,
millest antikristus läbi murda ei saa.
Esimese asjana peab ta murdma koguduse vastupanu ja
see avab talle tee.
Koguduse vastupanu murdmine tuleb ärataganemise läbi.
Seda sõna kasutatakse veel vaid ühes kohas, Ap 21:21,
kus Jaakobus ütleb Paulusele: inimesed ütlevad,
et sina õpetavat Moosesest "ära taganema".
Selle kontekst on alati religioosne.
Peab toimuma ärataganemine -
nähtava tõe teadlik tagasilükkamine koguduse sees,
enne kui antikristus ilmuda saab.
Tahan öelda, et elame selle ärataganemise ajal.
Läbi kogu kirikuajaloo on olnud patuseid preestreid, paavste,
vaimulikke, kes olid lihalikud, ebamoraalsed, kadedad jne,
kuid põhimõtteliselt polnud nad kunagi loobunud
kiriku peamistest suurtest tõdedest.
Sest need tõed andsidki neile võimu, nad ei eitanud kunagi
Jeesuse neitsist sündi, Jeesuse jumalikkust,
Ta füüsilist ülestõusmist, Ta taevaminekut.
Kuid sel sajandil, see algas just eelmise sajandi lõpul Saksamaal,
on hakanud ilmnema kõigi peamiste suurte kristlike tõdede eitamine,
mis on levinud üle maailma ja mõjutanud iga osa kogudusest.
Usun, et piibelliku usu lagunemine koguduses Saksamaal
avas tee Adolf Hitlerile.
Laiemas mõttes piibelliku usu lagunemine, ärataganemine koguduses
avab tee kellelegi, kes on lõpmatult hullem kui Adolf Hitler -
see on antikristus.
Kui minna veelgi kaugemale ärataganemises,
siis feministlik liikumine, mis on praegu koguduses niivõrd aktiivne,
ei hakka kutsuma Jumalat Isaks ega Jeesust Pojaks.
Piibli suurtest kesksetest tõdedest ei jää midagi alles.
Ma ei ärritu sellest, sest minu jaoks on see tõestus,
et Piibel on tõene. Piibel ütles, et nii juhtub,
ja ongi juhtunud.
Ma ei istu ja muretse ärataganemise pärast,
kuid üritan olla realistlik. Mis on selle tähendus,
mida see meile ütleb? Vastus on,
et antikristus on väga varsti ilmumas.
See on mu isiklik arvamus.
See sõna "anti", nagu antikristus, antimessias.
Kristus on kreeka keeles Messias.
"Anti" tähendab kahte asja: millegi vastu ja millegi asemel.
Antikristuse vaim tegutseb kahes osas:
kõigepealt tahab ta kogudusest eemaldada tõelist Kristust,
kuid see pole veel kõik.
Teiseks tahab ta asendada Ta valekristusega.
See on kogu plaan.
Kui näeme kuskil, kuidas Jeesust pidevalt
Ta oma koguduses tagasi lükatakse ja Teda ei austata,
siis see pole veel lõpp. See on vaid esimene käik.
Teine käik tähendab asendada Ta teise - antikristuse vastu.
Kuna olen nii palju Lähis-Idaga seotud ja olen pärit Euroopast..
On vaid üks asi, mis takistaks judaismil, islamil ja kristlusel
maailmareligiooni loomast.
See on Jeesus.
Kui vaid eemaldaksime selle kentsaka, ajaloolise kuju Jeesuse,
saaksid need kokku.
Jeruusalemmas räägitakse kolmest suurest monoteistlikust
maailmareligioonist.
Palju jõude on tegutsemas, kes tahavad usinalt Jeesust kõrvaldada.
Meil olid ühed sõbrad metodisti kirikus USAs,
oleks võinud olla ka mujal, ei kritiseeri metodiste.
Nad ütlesid, et me kirikus võid rääkida Buddhast, Platonist,
Martin Luther Kingist, keegi ei pahanda.
Kui aga räägid Jeesusest, saavad kõik pahaseks.
Mis vaim see on? Antikristuse vaim.
Jätkame kiiresti. 1 Johannese 2:19 ütleb antikristuste kohta:
"Nad on küll välja läinud meie seast, kuid nad pole olnud meie hulgast.
Kui nad oleksid olnud meie hulgast, siis nad oleksid jäänud meie sekka.
Kuid nad läksid ära, et teha avalikuks:
ükski neist ei olnud meie hulgast."
Antikristus saab alguse koguduses.
Teda kutsutakse hukatuse pojaks, vaid üht isikut kutsutakse veel nii:
Juudast - ta oli valeapostel.
On väga selge, mida võime oodata.
Vaatame veel kahte kirjakohta selle kohta, mida kutsun
saatanlikuks nelipühaks: 1 Timoteose 4:1,
see on otseselt seotud lõpuaegadega: "Aga Vaim ütleb selge sõnaga, et
tulevastel aegadel mõned taganevad usust.." Millisest usust?
Kristlikust usust. Ei saa taganeda usust, milles pole olnud.
"Mõned taganevad usust ja hoiavad eksitajate vaimude
ja kurjade vaimude õpetuste poole.."
Koguduse vastu saadetakse eksitajate vaimude ja deemonite hulgad,
et meid usust ära pöörata.
2 Timoteose 3:1 ütleb Paulus: "Aga see olgu sul teada, et
viimseil päevil tuleb raskeid aegu.." Ja jätkab lõpuaegadest salmis 13:
Kurjad inimesed ja petised lähevad aga ikka pahemaks,
eksides ise ja eksitades teisi."
Sõna "petised" on kreeka keeles "nõiad, loitsijad".
Olen seda väga hoolikalt uurinud kolme kreekakeelse sõnaraamatuga.
Loitsija on kui nõid, ta praktiseerib maagiat.
Nad kasutavad tänaseni nõidust ja loitse.
Loitsimine ja nähtavalt deemonlik hakkab kasvama lõpu lähenedes.
Mis on selle tulemuseks?
See on väga selgelt võrreldav Jumala Vaimu väljavalamisega.
Tulemuseks on prostituudist kogudus.
Just nii nagu tõeline Jumala Vaim loob pruudi,
samamoodi loovad saatanlikud väed prostituudi.
Ilm 17:1 "Üks seitsmest inglist, neist, kellel oli seitse kaussi,
tuli ning rääkis minuga ja ütles: "Tule, ma näitan sulle
selle suure hoora karistamist, kes istub suurte vete ääres..
..Ja ta viis mu vaimus kõrbe. Ja ma nägin naist
istuvat erepunase metsalise seljas, kes oli täis jumalateotuse nimesid..
Naine oli riietatud purpurpunasesse ja erepunasesse ning
ehitud kulla ja kalliskivide ja pärlitega, ta käes oli kuldkarikas
täis jäledusi ja oma hooruse saasta ..ta otsaette oli kirjutatud nimi,
saladus: Suur Paabel.."
Seega ta on Paabel, kes ilmub uuesti vaimsel kujul.
Paabel oli suur keskus kahele asjale:
ebajumalateenistusele ja nõidusele. Sellest on palju kirjakohti.
Nii et seisame silmitsi valekogudusega,
keda jõustab nõidus, see on täis ebajumalateenistust.
Ja kuulake seda viimast kohta, peame seda teadma. Ilmutuse 17:6:
"Ma nägin naise olevat joobnud pühade verest ja
Jeesuse tunnistajate verest. Ma imestasin väga teda nähes."
Isiklikult usun, et
ainsaks suurimaks tõelise koguduse vaenlaseks saab valekogudus.
Arvan, et peaksime olema kui Eelija,
sest Eelija teadis väga hästi, mis Iisebel talle oleks teha võinud,
kui ta Eelija kätte oleks saanud.
Usun, et peame mõistma, et meil on vaenlane,
kes kogu südamest tahab meid täielikult hävitada ja
see pärineb tõelisest kogudusest - valekogudusest ja
see on n-ö antikristuse pruut.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik